**RAZREDNA URA**

**TOREK, 31. 3. 2020**

Dragi učenci!

Pred nami je tretji teden pouka na daljavo. Upam, da ste vsi zdravi in da vam v danih okoliščinah čas hitro mineva. Veseli me, da vas je večina vestno opravila vse obveznosti in vzpostavila stik z učitelji prek elektronske pošte, eAsistenta ali spletnih učilnic. Prosila bi tiste učence, ki niso bili v stiku z učiteljem, da to storijo še danes, saj tako pridobimo povratno informacijo o vašem delu doma (morebitne tehniške težave, …)

Prav tako vas bi prosila, da mi sporočite, če se pri opravljanju nalog srečujete s težavami, da z dodatno razlago pripomorem k boljšemu razumevanju snovi.

Za vse nas je pouk na daljavo nova izkušnja. Prinesel je veliko sprememb v organiziranosti vsakdanjika, zato bo tokrat razredna ura namenjena temi: **Uspešno učenje doma**

Zelo vesela bom, če strnete vaše misli in izkušnje v kratkem sestavku, kako se motivirati za učenje in kako se sproščati doma ter mi ga **do konca tedna pošljete** na moj elektronski naslov:

[aleksandra.zupancic@os-mk.si](file:///C:\Users\Ingrid\Downloads\aleksandra.zupancic@os-mk.si)

**Napišite vsaj 10 stavkov.**

Pri vašem delu vam želim veliko uspeha, predvsem pa ostanite zdravi!

Lep pozdrav,

Aleksandra Zupančič

vaša razredničarka